

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŽEMĖS SKLYPO FORMAVIMO IR PERTVARKYMO PROJEKTO RENGIMO**

2018 m. gegužės 10 d. Nr. DĮV - 574

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 20 straipsnio 6 dalies 3 punktu, Žemės sklypų formavimo ir pertvarkymo projektų rengimo ir įgyvendinimo taisyklių, patvirtintų Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr.3D-452/D1-513 „Dėl Žemės sklypų formavimo ir pertvarkymo projektų rengimo ir įgyvendinimo taisyklių patvirtinimo“, 2.1 papunkčiu, 21 punktu, atsižvelgdamas į Lietuvos kariuomenės Logistikos valdybos Įgulų aptarnavimo tarnybos 2018 m. gegužės 2 d. raštą Nr. IS-419 „Dėl žemės sklypo, esančio Dariaus ir Girėno g. 19, Pajūrio miestelyje, Šilalės rajono savivaldybėje, formavimo ir pertvarkymo“:

 1. L e i d ž i u pradėti rengti žemės sklypo formavimo ir pertvarkymo projektą padalinti 11,5218 ha ploto žemės sklypą, esantį Šilalės r. sav., Pajūrio mstl., Dariaus ir Girėno g. 19 (kadastro Nr.8750/0002:0105) į du žemės sklypus.

 2. P a v e d u:

 2.1. paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 2.2. įkelti šį įsakymą į ŽPDRIS informacinę sistemą bei apie priimtą sprendimą, ŽPDRIS priemonėmis, ne vėliau kaip per 5 darbo dienas informuoti prašymą pateikusį iniciatorių.

 Šis įsakymas ne vėliau kaip per 20 darbo dienų nuo jo paskelbimo ŽPDRIS dienos gali būti skundžiamas Regionų apygardos administracinio teismo Klaipėdos rūmams, Galinio Pylimo g. 9, Klaipėda, Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus